Case ID: 1000357
Sentence 11: Layihənin icrasına başlanıldığı vaxtdan ötən müddət ərzində Sifarişçi tərəfindən podratçıya e-mail poçt vasitəsilə aşağıda göstərilən məsələlərə və pozuntulara dair rəsmi xəbərdarlıqlar olunmuşdur: 1) layihənin başlanğıc tarixi olan 04.03.2019-cu il tarixdən mobilizasiya işlərinə başlamaq, sahəyə müəyyən olunmuş sayda işçiləri texnika və avadanlıqları cəlb etmək və müvafiq olaraq onların tələb olunan sənədlərini təqdim etmək, sahədə işlər başladığı andan etibarən bütün növ təhlükəsizlik qaydalarına əməl edilməsi, risk faktorlarının minimuma endirilməsi, insan faktorunun əsas götürülməsi, mal-materialın layihəyə uyğun şəkildə istifadəsi və keyfiyyətinin standartlara tam cavab verməsi kimi amilləri layihə müddətində əsas məsələlər olaraq diqqətdə saxlamaq barədə 02.03.2019-cu il tarixli; 2) aparılan inşaat işləri ilə bağlı Bakı Ağ Şəhər layihəsi SƏTƏM qrupunun rəhbəri tərəfindən qeyd edilən SƏTƏM tələblərini diqqətə almaq, uyğunsuzluqların aradan qaldırılması üçün tez bir zamanda lazımi tədbirlər görmək barədə 11.03.2019-cu il tarixli; 3) sahədə armaturların toxunması üçün istifadə edilən ayaqaltıların işçilərin işləməsi üçün təhlükəli olması və təhlükəsizlik qaydalarına əməl edilməməsi, ayaqaltıların dayaqları və qoruyucu hissələri (məhəccərləri) tam quraşdırılmadığından işlərin aparılması üçün yetərli hesab edilməməsi və risk daşıması, bunun üçün ayaqaltıların çatışmayan hissələrinin sahəyə gətirilməsi, quraşdırılması və normal vəziyyətə gətirilməsinin tələb olunması, əks halda ayaqaltılarda görülən işlərin dayandırılması və qeyd olunan məsələlər öz həllini tapmayana, ayaqaltılar normal vəziyyətdə bərpa edilməyənə və təhlükəsizlik tədbirləri yerinə yetirilənə qədər onlardan istifadə edilməməsi, ayaqaltılar işlək vəziyyətə gətirilməyənədək istifadə edilməsi müşahidə edilərsə, müvafiq tədbirlərin görüləcəyi barədə 27.05.2019-cu il tarixli; 4) əlavə edilən siyahıdakı sənədləri və elektron hökümət portalından çıxarışı olmayan işçilərin günorta sahəni tərk etmək, eyni zamanda bütün işçilərin sağlamlıq haqqında arayışlarının, diplomlarının, elektron hökumət portalından çıxarışlarının, tərcümeyi-hallarının layihəyə və müvafiq vəzifəyə təhkim olunmağa dair əmrlərinin surətlərini göndərmək tələbi barədə 03.06.2019 və 11.06.2019-cu il tarixli; 5) artıq 3-cü gündür ki, sahədə aparılan qazıntı işlərində dayanmalar və torpağın daşınmasında ləngimələr və işlərin aparılmamasının müşahidə edilməsi, bunun plana əks-təsir etməsi, daşınma və torpağın boşaldılması üçün alternativ ərazi tapmağın podratçının üzərinə düşən öhdəlik olması, bu öhdəliyi vaxtında və layiqincə yerinə yetirə bilməməyin onu məsuliyyətdən azad etməməsi və əgər bu məsələ bu gün öz həllini tapmasa sabahdan etibarən qazıntı işlərini dayandırmaq və texnikaları sahədən çıxarmağın tələb olunması, bu tələb və müvafiq tədbirlərin görülməsinin müqavilə şərtlərinə əsasən Sifarişçinin hüququ olması, podratçının verilən tapşırıqlara və göstərişlərə qeyd-şərtsiz əməl etməyə borclu olması barədə 12.06.2019-cu il tarixli; 5) sahəyə gətirilən qəlib materiallarının tikintidə işlərin plana uyğun aparılması üçün kifayət etməməsi, bunun da öz növbəsində işlərin yubanmasına, plandan kənaraçıxmalara, işçi sayının azalmasına, işin effektivliyinə və proqresin zəifləməsinə səbəb olması və G bloklarının döşəmə və rigellərinin yığılması üçün tələb olunan dokalar, dirəklər və onların aksessuarlarının hələ də lazımi miqdarda sahəyə gətirilməməsi, sahəyə gətirilən kolon və yan pərdələrin qəlib materiallarında isə gecikmələr və material çatışmazlığının müşahidə edilməsi, buna görə dəqəlib materiallarını vaxtında təmin etmək, sahədə işçi sayını artırmaq, döşəmə və rigellərin yığılması üçün tələb olunan ölçülərdə armatur sifarişi etmək, lazımi materialları tez bir zamanda sahəyə gətirmək, əks halda verilən tapşırıqları vaxtında yerinə yetirməməyə görə bunun sifarişçinin göstəriş və tələblərinə əməl edilməməsi, podratçının üzərinə götürdüyü öhdəliyi daşıya bilməməsi və müqavilə şərtlərinin pozulması kimi qiymətləndirilib lazımi addımlar atılacağı barədə 17.06.2019-cu il tarixli; 6) F və G bloklarının döşəmə və rigellərinin yığılması üçün tələb olunan və çatışmayan qəlib materiallarının 26.06.2019-cu il tarixədək gətirilməsini təmin etmək, iş planını bir daha nəzərdən keçirmək, mövcud və razılaşdırılmış iş planına əsasən cari ilin iyun ayı ərzində F və G binalarının B1 (Basement1) və CO (Courtyard) kolon, çol pərdə və pilləkən qəfəsinin armaturunun yığılmalı və betonu tökülməli olduğu halda, iyun ayının 19-u olmasına baxmayaraq, yalnız F blokunun çöl pərdəsi və kolonlarının betonunun sökülməsi, pilləkən pərdələrinin armaturlanması və G blokunun çöl pərdə, pilləkən qəfəsi və kolonlarının armaturlanmaması, buna görə də iş planında nəzərdə tutulan işləri vaxtında tamamlamaq, işçi qüvvəsini artırmaq, döşəmələr üçün armatur sifariş vermək və sahəyə gətirmək, eyni zamanda verilən tapşırıqlara qeydşərtsiz əməl etmək, materialların gecikdirilməsinin iş qrafikinə uyğunsuzluq, podratçının öz üzərinə düşən öhdəliyi yerinə yetirə bilməməsi kimi qiymətləndiriləcəyi, müqavilə şərtlərinə və mövcud qanunvericiliyə uyğun şəkildə müvafiq tədbirlər həyata keçiriləcəyi barədə 19.06.2019-cu il tarixli; 7) 12.06.2019, 17.06.2019 və 19.06.2019-cu il tarixli e-maillər vasitəsilə Podratçıya ünvanlanan məktublara istinadən işlərin gedişatında baş verən xoşagəlməz hallara (gecikmələr, plan-qrafıkə uyğunsuzluq, işçilərin günbəgün azalması, qəlib materiallarının sahədə tam olmaması və s.), podratçının qarşısına qoyulan tələblərə adekvat cavab verilməməsi və verilən tapşırıqlara əməl edilməməsi, dəfələrlə şifahi və yazılı şəkildə edilmiş xəbərdarlıqlara baxmayaraq, bunlara əhəmiyyət verilməməsi və Podratçının öz bildiyi qaydada işləməyə davam etməsi, sifarişçi tərəfindən podratçıya bu tələbləri (F və G bloklarının tikintisi üçün tələb olunan və çatışmayan qəlib materiallarının sahəyə gətirilməsi; Tikinti işlərinin aparılması üçün yetərli olmayan işçi sayının artırılması; F binasının çöl pərdəsində və kolonlarında qəliblərin söküntüsündən sonra müşahidə edilən seqreqasiyanın aradan qaldırılması; F və G bloklarının döşəmələrinin yığılması üçün tələb olunan armaturların sahəyə gətirilməsi; Drenaj işlərinin başlanılması; Natamam işçi siyahısının və onların qeydiyyat sənədlərinin sifarişçiyə təqdim olunması; Gizli aktların tərtib olunaraq sifarişçiyə təqdim olunması; qüllə kranın sənədlərinin surətlərinin sifarişçiyə təqdim olunması) yerinə yetirməsi üçün 3 gün vaxt verilməsi, əks təqdirdə sahədə aparılan bütün işləri tamamilə dayandırmaq və işçiləri tikinti ərazisindən çıxarmaq tələbi barədə 20.06.2019-cu il tarixli.